दूसरा मुद्दा कीमत है। नवम्बर 2016 में सरकार ने संसद को बताया कि एक राफेल विमान की लागत 670 करोड़ रुपए होगी। एक वर्ष बाद डसाल्ट तथा रिलायंस डिफैंस दोनों ने दावा किया कि कीमत 1660 करोड़ रुपए होगी। बाद की संख्या को लेकर कइयों ने दावा किया कि विमान कांग्रेस द्वारा की जाने वाली बातचीत के मुकाबले उल्लेखनीय रूप से कहीं अधिक महंगे हैं। हालांकि अरुण जेतली ने इस बात पर जोर दिया कि जिस कीमत पर यू.पी.ए. बातचीत कर रही थी उसमें कीमतें बढऩे तथा मुद्रा के उतार-चढ़ाव की गुंजाइश थी और इसलिए आज प्रति विमान की कीमत कांग्रेस द्वारा सामान्य विमान को लेकर राजग द्वारा की जाने वाली बातचीत से 9 प्रतिशत अधिक होगी तथा आयुध से लैस विमान की 20 प्रतिशत अधिक। वायुसेना के पूर्व प्रमुख ए. नांबियार तो एक कदम और आगे चले गए। उनका कहना है कि वर्तमान राफेल सौदा पहले के मुकाबले 40 प्रतिशत सस्ता है।